| Palaverin muistio |
| --- |

|  |  |
| --- | --- |
| Paikka: | Discord |
|  |  |
| Päivämäärä ja aika: | Maanantai 30.01.2023 klo 14.00 |

# Muistion tiedot:

## Pilvipalvelun valinta

Suunnittelimme jo aikaisemmin kokonaisarkkitehtuuria pohtiessamme pilvipalveluksi AWS:ää, joten tarkoituksena oli pohtia yhdessä, olisiko AWS edelleen paras valinta, vai olisiko muitakin vaihtoehtoja. Vaihtoehtojen läpikäymisen jälkeen totesimme, että asia jätetään vielä auki, sillä pilvipalvelun valinta vaatii tarkempaa taustaselvitystä, jotta palaveri ei veny turhaan ja ehdimme käsitellä muutkin esityslistan asiat.

Päätimme selvittää pilvipalveluun liittyviä asioita kukin tahoillamme tarkemmin seuraavaan palaveriin mennessä. Pilvipalveluun liittyen pohdimme myös asiakkaan toivomaa päiväkoostetta, sen sähköpostiin lähettämistä ja mahdollisia siihen liittyviä ongelmia.

## Projektisuunnitelman loppuun hiominen

Projektisuunnitelman suhteen kävimme läpi, mitä ohjaajien palautteeseen liittyviä asioita on korjattu viime kerran jälkeen ja mitä korjattavaa on vielä edessä. Kokonaisarkkitehtuurikuva on muuten valmis, mutta valittu pilvipalvelu puuttuu vielä. Sovimme, että kuva kokonaisarkkitehtuurista lisätään projektisuunnitelmaan pilvipalvelun valinnan jälkeen.

Uusin versio pohjapiirroksesta lisätään myös projektisuunnitelmaan, jotta se selkeyttää solmujen sijaintia huoneessa. Lisäksi luku 3 projektin tuotoksista on vielä korjaamatta ja päätimme, että Tiina ja Veera keskittyvät luvun 3 korjaamiseen. Lisäksi projektisuunnitelmasta puuttuu vielä jokin verran sensoreihin liittyviä tietoja.

## Muut asiat

Aikaisempien Discord-keskustelujen perusteella päätimme vaihtaa osan sensoreista, joille löysimme parempia vaihtoehtoja. Lisäksi valitsimme jääkaapin äänimerkin sensorin, jota emme olleet aiemmin vielä valinneet. Pohdimme myös laitteistoa ja sen kustannuksia kokonaisvaltaisesti ja tarkastelimme Jenni Y:n tekemää budjettia, jossa on listattuna laitteisto hintatietoineen.

Seuraava palaveri ryhmän kesken on tiistaina 7.2. klo 13. Tällöin käydään läpi pilvipalvelun valintaa vielä tarkemmin.

|  |  |
| --- | --- |
| Tekijät: | Jenni Kaukoharju, Veera Tommila, Tiina Tuomisto ja Jenni Yrjänä |
| Tehty: | 30.01.2023 |