| Palaverin muistio |
| --- |

|  |  |
| --- | --- |
| Paikka: | Discord |
|  |  |
| Päivämäärä ja aika: | torstai 23.2.2023 klo 14.00 |

# Esityslistan tiedot:

## Projektisuunnitelman tilanne

* Ohjaajilta palautetta/hyväksyntä?

Ohjaajapalautteen mukaan projektisuunnitelma on kokonaisuutena hyvä, vain yksi kirjoitusvirhe korjattavana. Päätettiin, että korjataan virhe, vaihdetaan sensorit (tarkemmin muistion kohdassa 2) ja Tiina lähettää valmiin projektisuunnitelman asiakkaalle sähköpostitse tarvittavien korjausten jälkeen. Jenni Y hoitaa kommunikoinnin ohjaajien kanssa projektisuunnitelman ja laitteiston osalta.

## Ohjaajapalaute laitteistosta

* Sensorien vaihtaminen

Solmu 1:n ilmanpaine-, kosteus- ja lämpötilasensori korvataan yhdellä sensorilla, jossa on kaikki kolme mittausta (ilmanpaine, kosteus, lämpötila) samassa (Bosch BME280), muihin solmuihin vaihdetaan vain analogisen lämpötilasensorin tilalle digitaalinen (MAX31820PARMCR+T). Tehtyjen muutosten jälkeen laitteiston kokonaishinta nousee 2 euroa aikaisemmasta 145 eurosta (yhteensä 147e). Kaikki uudet sensorit on mahdollista tilata samasta verkkokaupasta (Mouser), josta aiemmatkin laitteiston osat. Myös arkkitehtuurikuva päivitettiin palaverin aikana.

## Seuraavat työvaiheet

Veera päivittää projektisuunnitelmaan tiedot uusista sensoreista. Jenni Y hoitaa yhteydenpitoa ohjaajiin, Tiina asiakkaaseen ja Jenni K kirjoittaa muistion.

## Muut asiat

Pohdimme myös jonkin verran yleisellä tasolla sensorien arvojen siirtämistä tietokantaan, mutta totesimme asian vaativan vielä lisäselvityksiä.

Seuraava palaveri on ma 27.2. klo 14.

|  |  |
| --- | --- |
| Paikalla: | Jenni Kaukoharju, Veera Tommila, Tiina Tuomisto ja Jenni Yrjänä |
| Tehty: | 23.3.2023 |