| Palaverin muistio |
| --- |

|  |  |
| --- | --- |
| Paikka: | Discord |
|  |  |
| Päivämäärä ja aika: | tiistai 7.2.2023 klo 13.00 |

# Esityslistan tiedot:

## Torstain (9.2.) asiakaspalaveriin valmistautuminen

Palaverissa käytiin läpi ensi torstain (9.2.) asiakaspalaverin esityslista, jonne päätettiin vielä lisätä arvojen mittaustiheys, jotta saamme asiakkaan mielipiteen ajattelemistamme mittausväleistä (15 minuutin välein jääkaappi, muut tunnin välein). Lisäksi päätimme lisätä asiakaspalaverin esityslistalle tässä palaverissa suunniteltavat alustavat kuvat käyttöliittymästä. Muuten Jenni K:n kirjoittama alustava esityslista pidettiin ennallaan ja sovittiin, että Jenni K tekee esityslistaan tarvittavat muutokset ja lisää asiakaspalaverin päivitetyn esityslistan Trelloon.

## Päiväkoosteen lähetystavan ja tietokannan sijainnin valinta

Pilvipalveluiden (Azure/AWS) selvittämisen jälkeen päädyimme, että voi olla paras rakentaa tarvittava ympäristö itse JYU-palvelimelle ja käyttää Gmailin SMTP:tä sähköpostilähetykseen. Selvitämme kuitenkin vielä Googlen Firestoren/Firebasen sopivuutta projektin käyttöön ennen lopullista valintaa.

## Alustavan käyttöliittymän suunnittelu

Palaverissa suunniteltiin karkeat käyttöliittymäsuunnitelmat mobiili- ja selainversiona. Päätimme, että alustavasti toteutetaan selainversio ja skaalautuva mobiiliversio. Jos aikaa jää, projektin loppuvaiheessa olisi mahdollista tehdä myös mobiilisovellus Androidille. Hälytysten kuittaamiseen suunnittelimme myös ponnahdusikkunan, jossa tapahtuisi kaikki hälytyksiin liittyvä toiminta. Ponnahdusikkunassa olisi myös sisäänkirjautuminen ja hälytyksen kuittaus, jotta hälytykset saadaan pidettyä selkeästi erillään käyttöliittymästä ja siinä esitetyistä arvoista. Käyttöliittymäkuvat lisätään Trelloon ja projektisuunitelmaan asiakkaan hyväksynnän jälkeen.

## Projektisuunnitelman korjauksen tilanne

Palaverissa todettiin, että projektisuunnitelman korjaus on edennyt hyvin ja vaatii enää pientä hienosäätöä. Sovimme, että Jenni Y päivittää lopullisen arkkitehtuurikuvan ja lisää sen projektisuunnitelmaan. Veera jatkaa kaavioiden piirtämistä, Tiina/Jenni Y tekevät käyttöliittymäkuvat ja Jenni K yhtenäistää projektisuunnitelman termejä muun muassa mikrokontrollerien/mikro-ohjaimien suhteen (vaihdetaan kaikki mikro-ohjaimiksi) sekä oikolukee valmiin projektisuunnitelman.

## Muut asiat

Seuraava ryhmäpalaveri on keskiviikkona 15.2. klo 14. Seuraava ohjaajapalaveri on sitä ennen (ma 13.2.), joten päätimme suunnitella ohjaajapalaveriin alustavan esityslistan, jonka Jenni K. kirjoittaa ja lisää Trelloon.

|  |  |
| --- | --- |
| Tekijät: | Jenni Kaukoharju, Veera Tommila, Tiina Tuomisto ja Jenni Yrjänä |
| Tehty: | 7.2.2023 |